**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Program predchádzania vzniku odpadu Slovenskej republiky na roky 2019 – 2025 |
| **Predkladateľ (a spolupredkladateľ)** |
| Ministerstvo životného prostredia Slovenskej republiky |
| **Charakter predkladaného materiálu** |[x]  Materiál nelegislatívnej povahy |
|  |[ ]  Materiál legislatívnej povahy |
|  |[ ]  Transpozícia práva EÚ |
| *V prípade transpozície uveďte zoznam transponovaných predpisov:* |
| **Termín začiatku a ukončenia PPK** | *September 2018* |
| **Predpokladaný termín predloženia na MPK\*** | *November 2018* |
| **Predpokladaný termín predloženia na Rokovanie vlády SR\*** | *Január 2019* |
|  |
| 1. **Definovanie problému**
 |
| Povinnosť vypracovať program predchádzania vzniku odpadu (ďalej len „PPVO“) členským štátom ustanovuje rámcová smernica o odpade (č. 2008/98/ES). Zámerom PPVO je nielen splniť povinnosť, ktorú ukladá právna úprava EÚ a SR, ale zmeniť princípy a smerovanie v odpadovom hospodárstve s hlavným cieľom dosiahnuť posun od materiálového zhodnocovania k predchádzaniu vzniku odpadu. |
| 1. **Ciele a výsledný stav**
 |
| Hlavným cieľom PPVO Slovenskej republiky na roky 2019 – 2025 je posun od materiálového zhodnocovania ako jedinej priority odpadového hospodárstva, k predchádzaniu vzniku odpadu.Čiastkové ciele pre jednotlivé prúdy odpadov:- Znížiť množstvo zmesového komunálneho odpadu do roku 2025 o 50% v porovnaní s rokom 2016, - Znížiť množstvo biologicky rozložiteľných odpadov v zmesovom komunálnom odpade o 60 % do roku 2025 oproti stavu v roku 2016. - Podporovať znižovanie vzniku potravinového odpadu, ktoré vzniká v maloobchode a u spotrebiteľa, a znížiť potravinové straty v celom reťazci výroby a distribúcie potravín. - Znižovať vznik odpadu z papiera a znižovať podiel papiera v zmesovom komunálnom odpade. - Zvýšiť opätovné použitie objemného odpadu. - Obmedziť používanie nerecyklovateľných jednorazových plastových obalov.- Predchádzať vzniku nadmerného množstva obalov v rámci jedného výrobku.- Podporovať recyklovateľnosť plastových výrobkov a obalov (v nadväznosti na Európsku stratégiu pre plasty v obehovom hospodárstve).- Znižovať množstvo zneškodňovaných stavebných odpadov a odpadov z demolácií. - Pokračovať v nastúpenom trende znižovania vzniku nebezpečného odpadu. - Znižovať vznik odpadov z ťažobného priemyslu pomocou uplatnenia platnej legislatívy a vykonávaním pravidelných kontrol v rámci štátneho dozoru. - Prevencia závažných havárií, ktoré by mohli mať dopad na životné prostredia a zdravie ľudí. |
| 1. **Dotknuté subjekty**
 |
| Ministerstvo životného prostredia Slovenskej republiky, Ministerstvo financií Slovenskej republikyMinisterstvo hospodárstva Slovenskej republiky, Ministerstvo pôdohospodárstva a rozvoja vidieka Slovenskej republiky, Ministerstvo zdravotníctva Slovenskej republiky, Ministerstvo práce, sociálnych vecí a rodiny Slovenskej republiky, Ministerstvo dopravy a výstavby Slovenskej republiky, Úrad pre verejné obstarávanie, Úrad verejného zdravotníctva Slovenskej republiky, Obce a vyššie územné celky, Podnikateľské subjekty, Neziskové organizácie, Široká verejnosť |
| 1. **Alternatívne riešenia**
 |
| *Aké alternatívne riešenia boli posudzované?**Uveďte, aké alternatívne spôsoby na odstránenie definovaného problému boli identifikované a posudzované.*Návrh strategického dokumentu bol v procese v rámci strategického environmentálneho hodnotenia podľa zákona č. 24/2006 Z. z. o posudzovaní vplyvov na životné prostredie v znení neskorších predpisov posudzovaný v jednom variante a v porovnaní s nulovým variantom. Povinnosť vypracovať PPVO vyplýva Slovenskej republike z rámcovej smernice o odpade (č. 2008/98/ES), z tohto dôvodu nie je možné realizovať nulový variant. Prijatím a implementáciou strategického dokumentu by sa mali prejaviť pozitívne dopady na životné prostredie, zdravie obyvateľov Slovenskej republiky, na znižovanie čerpania prírodných zdrojov atď. Variant v navrhovanom dokumente je lepším environmentálnym riešením ako nulový variant. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [ ]  Áno | [x]  Nie |
|  |
| 1. **Transpozícia práva EÚ**
 |
| *Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.* |
| Nie |
| 1. **Preskúmanie účelnosti\*\***
 |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu.**Uveďte kritériá, na základe ktorých bude preskúmanie vykonané.*MŽP SR v spolupráci s ostatnými zainteresovanými ministerstvami a subjektami pripraví vyhodnotenie plnenia cieľov PPVO Slovenskej republiky na roky 2019 – 2025 a predloží ho na rokovanie vlády Slovenskej republiky.Na vyhodnocovanie plnenia cieľov bude využitý súbor kvalitatívnych a kvantitatívnych indikátorov ktoré boli vybrané v súlade s jednotlivými cieľmi dokumentu. |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* nepovinné |
|  |
| 1. **Vplyvy navrhovaného materiálu**
 |
| **Vplyvy na rozpočet verejnej správy** |[ ]  **Pozitívne** |[x]  **Žiadne** |[ ]  **Negatívne** |
|  z toho rozpočtovo zabezpečené vplyvy |[ ]  Áno |[ ]  Nie |[ ]  Čiastočne |
| **Vplyvy na podnikateľské prostredie** |[ ]  **Pozitívne** |[ ]  **Žiadne** |[x]  **Negatívne** |
|  z toho vplyvy na MSP |[ ]  Pozitívne |[ ]  Žiadne |[x]  Negatívne |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[x]  **Pozitívne** |[ ]  **Žiadne** |[ ]  **Negatívne** |
| **Vplyvy na informatizáciu** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[ ]  **Pozitívne** |[x]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[ ]  **Pozitívne** |[x]  **Žiadne** |[ ]  **Negatívne** |

|  |
| --- |
| 1. **Poznámky**
 |
| Pri úspešnej realizácii predmetného materiálu očakávame pozitívny vplyv na životné prostredie. Hodnotenie vplyvov na životné prostredie sa uskutočnilo v rámci strategického environmentálneho hodnotenia podľa zákona 24/2006 Z. z. o posudzovaní vplyvov na životné prostredie v znení neskorších predpisov.Predmetom materiálu sú opatrenia, pri ktorých nie je možné vopred určiť, v akej podobe budú realizované a premietnuté do legislatívnej úpravy príslušných rezortov. Vplyvy preto v súčasnosti nie je možné kvantifikovať. Za účelom realizácie opatrení programu bude potrebné vykonať legislatívne zmeny vybraných právnych predpisov. Prípadné vplyvy budú vyhodnotené v rámci legislatívnych procesov potrebných na úpravu predmetných právnych predpisov.Možno konštatovať, že dôjde predovšetkým k pozitívnemu ovplyvneniu zložiek životného prostredia navrhovanými opatreniami, čo by malo mať za následok postupné zlepšovanie stavu životného prostredia v Slovenskej republike. Primárne pozitívne vplyvy strategického dokumentu budú predovšetkým dôsledkom:* znižovania čerpania prírodných zdrojov, šetrenia surovín a energie (napr. obmedzovaním plytvania potravinami, podporou opätovného používania vecí, znižovaním spotreby jednorazových riadov, plastových obalov a veľmi ľahkých plastových tašiek, podporou opakovaného používania stavebného materiálu)
* znižovania množstva odpadov ukladaných na skládky
* zavádzania čistejších technológií a inovatívnych technológií (ekodizajn)
* uprednostňovanie environmentálne prijateľnejších riešení (zelené obstarávanie).

Ekonomické dopady – zvyšuje sa súčasné finančné zaťaženie podnikateľských subjektov zavádzaním zvýšených poplatkov za skládkovanie odpadov, plánovanou zmenou povinností (napr. zákaz používania jednorazových riadov na verejných podujatiach a v trvalých prevádzkach, rozšírenie povinnosti distribuovať nápoje rovnakého druhu aj v opakovane použiteľných obaloch) a redukujú sa príležitosti podnikania v oblasti zhodnocovania a zneškodňovania odpadov súvisiace s množstvom odpadov.Negatívne vplyvy možno očakávať na podnikateľské prostredie. Majú predpoklad krátkeho trvania, ktoré bude závisieť aj od rýchlosti a efektívnosti zavádzania navrhovaných opatrení do praxe. Odpadové hospodárstvo predstavuje lukratívne podnikateľské prostredie, ktoré zamestnáva veľké množstvo pracovníkov či už v oblasti riadenia, zhodnocovania alebo zneškodňovania odpadov. Menej odpadov predstavuje menej podnikateľských príležitostí. Negatívne vplyvy ekonomických dopadov sú však v porovnaní s prínosmi v iných environmentálnych aspektoch málo významné a krátkodobé. |
| 1. **Kontakt na spracovateľa**
 |
| Mgr. Oľga Trcková, odbor odpadového hospodárstva, Ministerstvo životného prostredia Slovenskej republiky, olga.trckova@enviro.gov.sk, tel.: +421 2 5956 2292Mgr. Dáša Uhliarová, odbor odpadového hospodárstva, Ministerstvo životného prostredia Slovenskej republiky, dasa.uhliarova@enviro.gov.sk, tel.: +421 2 5956 2348 |
| 1. **Zdroje**
 |
| Za účelom vypracovania PPVO Slovenskej republiky na roky 2019 – 2025 bola zriadená pracovná skupina zložená zo zástupcov mimovládnych združení, odbornej verejnosti, Ministerstva hospodárstva Slovenskej republiky, Ministerstva pôdohospodárstva a rozvoja vidieka Slovenskej republiky, Slovenskej agentúry životného prostredia, Environmentálneho fondu a ďalších. Zástupcovia pracovnej skupiny sa podieľali na samotnej tvorbe dokumentu.  |
| 1. **Stanovisko Komisie pre posudzovanie vybraných vplyvov z PPK**
 |
| *Uveďte stanovisko Komisie pre posudzovanie vybraných vplyvov, ktoré Vám bolo zaslané v rámci predbežného pripomienkového konania***II. Pripomienky a návrhy zmien:** Komisia uplatňuje k materiálu nasledovné pripomienky a odporúčania:**K doložke vybraných vplyvov**Komisia odporúča v Doložke vybraných vplyvov dopracovať časť *„5. Alternatívne riešenia“*.*Stanovisko MŽP SR: Pripomienka zapracovaná doplnením položky 5. v Doložke vybraných vplyvov.*Navrhovateľovi Komisia odporúča rozšíriť sekciu *„10. Poznámky“* o explicitnú informáciu o tom, ktoré vybrané vplyvy predpokladá v prípade implementácie všetkých opatrení naformulovaných v materiáli. Faktom je, že tieto vplyvy nemožno v tejto fáze jednoznačne kvalitatívne a kvantitatívne zhodnotiť, čo navrhovateľ sám deklaruje, avšak Komisia má za to, že je možné minimálne predpokladať, o ktoré vplyvy potenciálne pôjde a tiež či tieto potenciálne vplyvy budú pozitívne, alebo negatívne.*Stanovisko MŽP SR: Pripomienka zapracovaná doplnením položky 10. v Doložke vybraných vplyvov.***K vplyvom na podnikateľské prostredie**Doložka vybraných vplyvov sa síce v časti *„10. Poznámky“* odvoláva na to, že predmetom materiálu sú opatrenia, pri ktorých nie je možné vopred určiť, v akej podobe budú realizované a premietnuté do legislatívnej úpravy príslušných rezortov. Ďalšie vplyvy preto v súčasnosti nie je možné identifikovať ani kvantifikovať. S týmto konštatovaním nemožno súhlasiť, keďže Program sa zaväzuje k plneniu ambicióznych cieľov a tiež sú už navrhnuté aj konkrétne opatrenia. Preto je Komisia toho názoru, že identifikovať vplyvy je možné a potrebné už pri tomto strategickom dokumente i keď vplyvy budú kvantifikované v ďalšom procese v rámci legislatívnych zmien právnych predpisov.Komisia žiada preto vyznačenie negatívnych vplyvov na podnikateľské prostredie v doložke vybraných vplyvov a vypracovanie *Analýzy vplyvov na podnikateľské prostredie*. Je potrebné popísať všetky oblasti, pri ktorých sa očakáva zvýšené finančné a administratívne zaťaženie zainteresovaných subjektov vyplývajúce z plnenia opatrení uvádzaných v PPVO SR. Konkrétna kvantifikácia môže byť následne spracovaná u legislatívnych návrhov, ktoré bude potrebné realizovať.Vzhľadom na fakt, že predkladateľ zaradil do doložky vybraných vplyvov do časti *„4.Dotknuté subjekty“*aj podnikateľské subjekty, Komisia považuje za vhodné, aby predkladateľ zosúladil svoje tvrdenia a bol vplyv navrhovaného materiálu súčasne vyznačený aj v časti *„9. Vplyvy navrhovaného materiálu“*, a to pre podnikateľské prostredie ako také, ako aj na MSP.Vzhľadom na identifikovaný vplyv súčasne Komisia žiada predkladateľa aj o vypracovanie *Analýzy vplyvov na podnikateľské prostredie* a vyplnenie jej jednotlivých častí keďže sa v materiáli v konkrétnych navrhovaných opatreniach niekoľkokrát spomína súčinnosť podnikateľských subjektov a vplyv týchto opatrení na podnikateľské prostredie je jednoznačný, keďže sa nimi navrhuje sprísnenie súčasnej legislatívy, resp. vznik nových povinností, ako napr. *„zákaz používania jednorazových plastových riadov, príborov, pohárov a nápojových slamiek na verejných podujatiach a v trvalých prevádzkach“* a pod. Zároveň Komisia akceptuje argument, že uvedené opatrenia budú predmetom legislatívnych zmien jednotlivých rezortov a v súčasnosti nevyžaduje kvantifikáciu ani podrobný popis navrhovaných opatrení.*Stanovisko MŽP SR: Pripomienka zapracovaná vyznačením negatívnych vplyvov na podnikateľské prostredie v položke 9. Doložky vybraných vplyvov a vypracovaním Analýzy vplyvov na podnikateľské prostredie.***K vplyvom na rozpočet verejnej správy**Komisia berie na vedomie konštatovanie predkladateľa uvedené v doložke vybraných vplyvov, ako aj v predkladacej správe, že predmetný materiál je strategickým dokumentom a jeho schválenie nemá vplyv na rozpočet verejnej správy. Zároveň však Komisia upozorňuje, aby všetky z neho vyplývajúce materiály, ktoré budú predložené dotknutými kapitolami, boli vypracované takým spôsobom, aby nezakladali zvýšené vplyvy na rozpočet verejnej správy a boli pokryté v rámci schválených limitov dotknutých kapitol na jednotlivé roky.**Všeobecne**V súvislosti s budúcou implementáciou navrhnutých opatrení si Komisia dovoľuje Ministerstvu životného prostredia SR odporučiť, aby každé z realizovaných opatrení bolo postavené na osobitnej analýze vybraných vplyvov, vrátane uvádzania modelových príkladov jednotlivých vplyvov. Prostredníctvom tohto postupu bude umožnené, aby boli prijaté čo najefektívnejšie riešenia a to nielen v zmysle naplnenia konkrétnych cieľov Programu, ale aj v zmysle eliminácie potenciálnych negatívnych vybraných vplyvov, nielen v rámci vplyvu na životné prostredie. **III. Záver:** Stála pracovná komisia na posudzovanie vybraných vplyvov vyjadruje **nesúhlasné stanovisko**s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.  |